Francis Irgens

Carl Marcus Francis Irgens (født 23. februar 1902 i Oslo, død 1. desember 1963)Dødsdato er hentet fra gravferdsetaten i Oslo var en norsk jurist, diplomat og sendemann.Irgens, carl Marcus Francis i Hvem er Hvem, 1948.

 Familie 
Han var sønn av diplomat Johannes Irgens (1869–1939) og Lilla Minda Marie Gulbranson (1872–1938). Faren var utenriksminister på 1910-tallet.

I 1936 giftet Carl Irgens seg med Emilia Sofia Margreta von Post (1903–1957) som var datter til stockholmslegen Rikard von Post. Irgens' foreldre døde i 1938 og 1939

 Utdannelse 
Carl Irgens tok examen artium i 1920, etter at faren var blitt minister (det vil si ambassadør) i København. Etter fem års studier ble han cand.jur. 1925. Faren var da forflyttet til legasjon i Roma.

 Yrkeskarriere 
Han jobbet et par år som dommerfullmektig ved byfogdembetet i Kristiansand, men i 1927 ble han attaché under faren ved legasjonen i Roma ett års tid, før han 1928 dro til legasjonen i Santiago (Chile). I 1929 ble han sekretær i Utenriksdepartementet i Oslo. 

Han gikk Utenriksdepartementets aspirantkurs i 1930. I 1933 fikk han post ved legasjonen i Washington som legasjonssekretær. I 1938 var Carl Irgens tilbake i Oslo som sekretær i Utenriksdepartementet. Han ble byråsjef i 1939, og fra 1940 til 1941 arbeidet han i Oppgjørsavdelingen. I 1942 tiltrådte han som legasjonsråd ved ambassaden i Washington.

Han mottok St. Olavs Orden i 1946, og flyttet samtidig til Paris der han tiltrådte embetet som konsul og legasjonsråd. Etter ett år i Paris ble han i 1947 utnevnt til sendemann (tilsvarer ambassadør) i Kairo, med sideakkreditering blant annet til Libanon. Fra 1948 var han stasjonert i Addis Abeba. Mens han bodde i den etiopiske hovedstaden ga han i 1952 en biografi om sin far.

I 1953 fikk Carl Irgens avskjed i nåde fra ambassadørstillingen i Etiopia, og i 1954 ble det kjent at Stortingets protokollkomite ga medhold i Irgens' klage, der han hevdet å ha blitt forbigått ved besettelsen av ministerstillingen til Helsingfors der Hans Olav i 1953 hadde fått oppdraget.Ubeføyet kritikk i VG den 1. juni 1954. Irgens ble i stedet postert i Beograd, der han var stasjonert i perioden 1954–1957. Kona døde i 1957. Den 13. desember 1957 ble han utnevnt til sendemann i Aten med rang som minister.At han var sendemann i Aten fra 1957 til 1959 er skrevet inn i notisen Dødsfall i VG den 2. desember 1963. Den 20. desember 1957 ble han utnevnt til sendemann til Tel Aviv, med rang som minister.

 Utgivelser 


 Referanser 

Kategori:Norske jurister
Kategori:Norske ambassadører
Kategori:St. Olavs Orden
Kategori:Personer fra Oslo